“Emakumearen presentzia kirolean bultzatzea Aldundiaren erronketariko bat da, horregatik, aurten lehenengoz emakumeen Bizkaia Torneoa ere jokatuko da”, dio Lorea Bilbao Euskara eta Kulturako diputatuak: “Kalitatezko txapelketa bat egin nahi izan dugu, eta berme guztiekin. Eredu izan nahi dugu egunero jokalekuan beren onena emateko ahalegina egiten duten emakume pilotarien bultzadari dagokionez. Bestalde, gure pilotariak beste emakume eta neskentzako eredu izatea da gure xedea, beren urratsak jarraitu ditzaten eta emakumeen artean esku-pilotan jolasteko zaletasuna hazi dadin”, dio Bilbaok.